“PTT-PTTEP” วิ่งคึก! ขานรับราคาน้ำมันนิวไฮในรอบ 3 ปี
“PTT-PTTEP” วิ่งคึก! ขานรับราคาน้ำมันนิวไฮในรอบ 3 ปี ฟากโบรกฯ แนะ “เก็งกำไร” หุ้นในกลุ่มน้ำมัน
10 ม.ค. 2561

ผู้สื่อข่าวรายงานว่า ราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ณ เวลา 10.40 ณ. ราคาอยู่ที่ 110 บาท เพิ่มขึ้น 3 บาท หรือ 2.80% สูงงสุดที่ระดับ 110 บาท ต่ำสุดที่ระดับ 108.50 บาท มูลค่าการซื้อขาย 977.33 ล้านบาท
ขณะที่ราคาหุ้น บริษัท ปตท. จำกัด (มหาชน) หรือ PTT ณ เวลา 10.26 น. ราคาอยู่ที่ 476 บาท เพิ่มขึ้น 10 บาท หรือ 2.15% สูงสุดที่ระดับ 476 บาท ต่ำสุดที่ 470 บาท มูลค่าการซื้อขาย 1.30 พันล้านบาท
ด้าน บล.ฟินันเซีย ไซรัส ระบุในบทวิเคราะห์ว่า ราคาน้ำมันพุ่งสูงสุดในรอบ 3 ปี จากภาวะตลาดที่ตึงตัว การลดกำลังการผลิตของกลุ่มประเทศผู้ส่งออกน้ำมัน (โอเปก) และรัสเซียอย่างต่อเนื่อง ขณะที่สต็อกน้ำมันดิบของสหรัฐฯ ลดลงอีก 12 ล้านบาร์เรล
นอกจากนี้สถานการณ์ประท้วงที่อิหร่านอาจส่งผลให้เกิดการคว่ำบาตรอิหร่านอีกครั้ง ราคาน้ำมันที่ปรับขึ้นแรงเป็นบวกกับ SET Index และกลุ่มพลังงานซึ่งมีน้ำหนัก 25% ของตลาด “เก็งกำไร” กลุ่มที่เกี่ยวข้องกับน้ำมัน เช่น PTTEP, PTTGC, BANPU, STA